 **ERASMUS+ NKM PROGRAM**

**STAFF MOBILITY for TRAINING (STT)**

**PÁLYÁZATI FELHÍVÁS A 2018/19. TANÉV TAVASZI SZEMESZTERÉBEN A MEXIKÓI UNIVERSITY OF MONTERREY EGYETEMEN (UDEM)**

**SZEMÉLYZETI KÉPZÉSRE**

**ADMINISZTRATÍV MUNKAKÖRBEN DOLGOZÓ OKTATÓ RÉSZÉRE**

**A Pécsi Tudományegyetem pályázatot ír ki a 2018/2019. tanév tavaszi félévében**

**1 fő adminisztratív (oktatói munkakörben) dolgozó részére mobilitási programban való részvételére. A mobilitási típus neve: személyzeti képzés (staff mobility for training).**

A személyzeti képzést a **2019. március 30 – június 30.** közötti intervallumban kell megvalósítani. A pénzügyi feltételeket figyelembe véve az ajánlott megvalósítási időszak 2019. március 30 – június 30. között lehetséges.

**A pályázat célja:**

Az adminisztratív oktatói személyzet mobilitásának célja, hogy az Egyetem állományában dolgozó jelentős kari adminisztratív feladatot is ellátó oktató szakmai továbbképzését elősegítse, az Egyetem egésze számára hasznosítható tapasztalatok, jó gyakorlatok megszerezését támogassa.

**A pályázat tárgya:**

1. 5 napos szakmai tapasztalat:
	* + - A pályázat keretében **maximum 5** munkanap (és 1 utazási napra) időtartamra lehetséges pályázni:
			- Az UDEM egyetemen jó gyakorlatok átvétele, képzésben való részvétel érdekében;
			- Képzési célú szakmai találkozón, tréningen való részvételre az UDEM egyetemen
			- Konferencia-részvétel nem támogatható!

**Milyen támogatást ad a program?**

Az Erasmus+ nemzetközi kreditmobilitás program keretében a támogatott személy megélhetési és utazási támogatásban részesül.

**A támogatás mértéke:**

**A támogatás összege két tételből tevődik össze: egyrészt a célország napi megélhetési rátájától, amellyel a kinn töltött napokat (utazási napokkal együtt) kell megszorozni, másik tétel az utazási távolság alapján számítandó. Ezeket az összegeket az alábbi táblázatok tartalmazzák:**

|  |  |
| --- | --- |
| Fogadó ország | 1.-14. nap |
| MEXIKÓ | 160 € / nap |

Utazási támogatás távolság alapján:

|  |  |
| --- | --- |
| 8000 – 19999 km | 1100 € |

Az Erasmus támogatás csupán hozzájárul a külföldi út megvalósításához, a kiutazás és a kinn-tartózkodás teljes költségét nem szükségszerűen fedezi.

A mobilitási időszak kezdő napja az a nap, amelyen a résztvevő először köteles a fogadó szervezetnél megjelenni, a befejező napja az a nap, amikor a résztvevő a fogadó szervezetnél utoljára köteles megjelenni.

Az utazási idő a mobilitási időszakba nem számít bele.

**Kik nyújthatnak be pályázatot?**

Az vehet részt az Erasmus + nemzetközi kreditmobilitás mobilitási programban, aki:

* főállású alkalmazott;
* megfelelő szintű nyelvtudással rendelkezik ahhoz, hogy a fogadó intézményben kommunikálni tudjon. A nyelvtudás nyelvvizsga bizonyítvánnyal vagy belső nyelvi szintfelmérő eredményéről szóló dokumentummal igazolható. Amennyiben egyikkel sem rendelkezik, a pályázónak nyilatkoznia kell nyelvismeretéről az Europass önéletrajzi kritériumainak megfelelően. A nyelvvizsgával nem rendelkezők bizottsági meghallgatáson vesznek részt.
* pályázatában megfogalmazott program egybeesik a szervezeti egység és az egyetemi stratégiai céljaival.

**A pályázat benyújtásának határideje és módja:**

A pályázatot a központi pályázati kiírás alapján az elektronikusan kitöltött, nyomtatott és aláírt pályázati űrlapon kell benyújtani legkésőbb **2019. március 21.**-ig a PTE Kapcsolati és Nemzetköziesítési Igazgatóságára (7622 Pécs, Vasvári Pál u. 4. 113-as iroda) valamint a kitöltött pályázati űrlap MS Word formátumban emailben is elküldendő Czéh Gábor KA107 intézményi koordinátor czeh.gabor@pte.hu e-mail címre.

**Beadás előtt feltétlenül olvassák végig ezt a pályázati felhívást.**

Pályázati dokumentumok:

Egy nyomtatott példányban kell beadni az alábbi dokumentumokat:

* **kitöltött pályázati űrlap**;
* **fényképes szakmai önéletrajz**;
* **nyelvvizsga bizonyítvány**(ok) másolata vagy a célországtól és szakterülettől függő nyelvtudás igazolása;
* a közvetlen munkahelyi vezető által jóváhagyott és a fogadó féllel egyeztetett **munkaterv vagy tanulmányi terv** (Erasmus+ formanyomtatvány), amely év hónap napra pontosan rögzíti a mobilitás időtartamát

A hiányos, feltételeknek nem megfelelő vagy határidő után érkező pályázatokat nem fogadjuk el.

**A benyújtott pályázatok elbírálása:**

A benyújtott pályázatokat a beadási határidőt követő 2 héten belül a PTE Erasmus Bizottsága bírálja el. A pályázatok elbírálásának általános szempontjai:

* a pályázó a tervezett tevékenység megvalósulása esetén érvényesíteni tudja a megszerzett jó gyakorlatokat, ez által javítani tudja a szervezeti egység és az intézmény működését;
* a pályázó a megszerzett tapasztalatait és a jó gyakorlatokat átadja a hasonló területen dolgozó kollégáinak (multiplikátor hatás érvényesülése);
* a kiutazás járuljon hozzá az intézmény Erasmus mobilitásának minőségi és mennyiségi növekedéséhez, a nemzetköziesedés folyamatához, és az ezzel kapcsolatos szolgáltatások színvonalának emeléséhez.

A támogatott pályázókkal, az Egyetem támogatási szerződést köt.

**Sikeres pályázást kívánunk!**